open-index/open-wikipedia-markdown huggingface dataset:
שמואל גוטמכר

**שמואל גוטמכר** (1936 – 28 בפברואר 2024) היה שופט אשר כיהן כשופט הראשי של בית הדין האזורי לעבודה בחיפה.

נולד בתל אביב בשנת 1936. ב-1954 סיים לימודיו בגימנסיה ביאליק. שירת בצה"ל כקצין בחיל תותחנים, בהדרכה וביחידה קרבית, והשתחרר בדרגת סגן. ב-1960 השלים לימודי משפטים באוניברסיטה העברית ולאחר מכן התמחה ועסק בעריכת דין עד 1979.

ב-1982 מונה לשופט בבית הדין האזורי לעבודה בחיפה ובשנת 2000 מונה לשופט הראשי בבית הדין. ב-15 במאי 2001 פרש לגמלאות.

במהלך כהונתו דן בין היתר בסכסוכי עבודה גדולים בצי הסוחר הישראלי, בצים, בתעשייה הביטחונית, ובתעשיות הדלק והתעשייה הפטרוכימית במפרץ חיפה.

היה נשוי לאורה לבית פירניק. נפטר ב-28 בפברואר 2024. נקבר בבית עלמין חיפה - חוף הכרמל.

## הערות שוליים

קטגוריה:נשיאי בתי הדין האזוריים לעבודה
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1936
קטגוריה:ישראלים שנפטרו ב-2024
קולטן VEGF

**משפחת ה-Vascular Endothelial Growth Facotr Receptors (VEGFR)** היא משפחה של רצפטורי טירוסין קינאז המקדמים את תהליך הלימפאנגיוגנזה (יצירת כלי לימפה) והאנגיוגנזה (יצירת כלי דם). במשפחת הרצפטורים יש את VEGFR1-3. הרצפטור VEGFR1 ו-VEGFR2 מקדמים בעיקר אנגיוגנזה, והרצפטור VEGFR3 מקדם בעיקר לימפאנגיוגנזה.

## VEGF
למשפחת הרצפטורים יש את הליגאנדים ממשפחת VEGF המפעילים אותם. משפחת ה־VEGF מכילה את החלבונים VEGF-A, VEGF-B, VEGFC, VEGF-D, VEGF-E, ו־PIGF שהוא פקטור גדילה בשליה. VEGF-A מפעיל את תהליך האנגיוגנזה, בנוסף לתפקידים אחרים כמו נדידת תאים בתאים אנדותילילים ובתהליכים הקשורים במאקרופאג'ים. ל־VEGF-B ול- PIGF אין תפקיד משמעותי באנגיוגנזה, אבל יש להם מספר תפקידים במצבי לחץ או במצבים של זיהום. VEGFE הוא מקדם אנגיוגנזה הנמצא בווירוס ה-Orf. הליגאנד VEGFC מקדם לימפאנגיוגנזה במהלך אמבריוגנזה, בעוד ש-VEGFD מקדם את התהליך אחרי הלידה במהלך שלבים בוגרים. שניהם מפעילים את הרצפטור VEGFR3, אך בנוסף יש להם אפיניות נמוכה ל-VEGFR2, כלומר שגם על תהליך האנגיוגנזה יש להם השפעה נמוכה.

## ביולוגיה של רצפטורים
ממוזער|300x300 פיקסלים| ליגנדים לקולטני VEGF שונים.
**הרצפטור VEGFR3**, הוא רצפטור טירוסין קינאז ש-*FLT4* הוא הגן המקודד אליו. ל-VEGFR3 יש את הליגנדים VEGF-C ו-VEGF-D. כאשר VEGFR3 נקשר לאחד מהם, הוא גורם לפוספורילציה של שליחים שניוניים שמקדמים לימפאנגיוגנזה בתאי לימפה. השליחים השניוניים האלו מתחלקים לשני מסלולים של העברת סיגנלים. האחד הוא של ERK הגורם למיון תאי ולהתחלקות מהירה. השני הוא של AKT הגורם ליצור חלבונים ולהישרדות תאית.

## קישורים חיצוניים

## הערות שוליים

קטגוריה:חלבונים
קטגוריה:גנים בכרומוזום 5 באדם
קטגוריה:גנים בכרומוזום 4 באדם
קטגוריה:קולטנים
כיספו

[ממוזער|הארמון ב[קטנה (עיר מדינה)|קטנה, שבו נמצאו מערות קבורה מלכותיות עם עדויות חומריות לכיספו]]
**כיספו** או **כיספום** היה טקס מסופוטמי קדום שבו האבות הקדומים נסגדו, הוזנו וטופלו. הטקס כלל מנחות סדירות של מזון ומשקה למתים. עדויות טקסטואליות לכיספו נמצאו עוד מהאלף השלישי לפנה"ס; עדויות אלה מלמדות על טקס שכלל קרבנות ומנחות. העדות הטקסטואלית מאפשרת זיהוי של ממצאים ארכאולוגיים, כגון כמויות גדולות של כלי קיבול וסעודה לצד שלדים בקבורה משנית בהיפוגאום המלכותי שבקטנה, עם טקס הכיספו.

## ראו גם
* פולחן אבות

## לקריאה נוספת

* 
* 

## הערות שוליים

__ללא_תוכן__

קטגוריה:מנהגי אבלות והנצחה
קטגוריה:מסופוטמיה
מסעוד עלי-מוחמדי

**מסעוד עלי-מוחמדי** (בפרסית: **مسعود علی‌محمدی**; 24 באוגוסט 1959 – 12 בינואר 2010) היה מדען גרעין איראני, פרופסור לפיזיקה באוניברסיטת טהראן, שנהרג בפיצוץ בטהראן.

## ביוגרפיה
נולד ב-24 באוגוסט 1959. בשנת 1978 החל את לימודיו באוניברסיטת שיראז. הוא השלים את התואר הראשון שלו בשנת 1985.

את התואר השני הוא למד באוניברסיטת שריף לטכנולוגיה בטהראן. בשנת 1988 החל בה את לימודי הדוקטורט שלו, והיה מראשוני הדוקטורנטים לפיזיקה באוניברסיטה זו. הוא השלים את הדוקטורט בשנת 1992.

הוא היה חבר מועצה בסינכרוטרון האור למדע ניסויי ויישומי במזרח התיכון, ופרופסור בפקולטה לפיזיקה של אוניברסיטת טהראן.

הוא עסק בין השאר בתורת השדות הקוונטית.

## מותו
בבוקר 12 בינואר 2010, בעת שיצא מביתו, נהרג בהתפוצצות אופנוע ממולכד שחנה סמוך לרכבו.

לפי דיווחים איראניים, בפיצוץ נפצעו עוד שני אנשים.

הלווייתו נערכה ב-14 בינואר 2010 בטהראן.

## בעקבות מותו
ממשלת איראן טענה כי מאחורי ההתנקשות עומדות ארצות הברית וישראל. לעומתה, האופוזיציה באיראן העלתה אפשרויות נוספות, לפיהן הוא חוסל על ידי המשטר עצמו בשל תמיכתו במיר חוסיין מוסאווי והשתתפותו בהפגנות בשנת 2009, או בשל החשד שהוא מנסה לערוק מאיראן למערב.

ארגון האופוזיציה האיראני "אספת הממלכה של איראן" טען כי זמן מה לאחר הפיצוץ פנתה איראן לארצות הברית (באמצעות שגרירות שווייץ באיראן) וביקשה את הסגרתו של ג'משיד שארמהד, תושב קליפורניה, בטענה שהוא עומד מאחורי ההתנקשות. לדברי הארגון, ארצות הברית דחתה את הבקשה האיראנית.

ב-11 בדצמבר 2010 הודיעו שלטונות איראן שעצרו את מג'יד ג'מאלי פאשי , מתאגרף וספורטאי אולימפי (זוכה מדליית ארד בהיאבקות) איראני, בחשד שביצע את ההתנקשות בשליחות "המוסד". מאוחר יותר הם פרסמו סרטון בו הוא מודה בביצוע ההתנקשות, וטוען שעבר אימונים בישראל. איראן גם פרסמה תצלום של דרכון ישראלי שהונפק, לטענתם, למתנקש, אך בדיקה העלתה כי מדובר בעיבוד תמונה של תמונת דוגמת דרכון ישראלי.

ב-15 במאי 2012 הוצא מג'יד ג'מאלי פאשי להורג בתלייה בכלא אווין. פסק הדין אושר על ידי השופט אבולקאסם סלוואטי  (שהוטלו עליו עיצומים בחשד להפרת זכויות אדם).

## ראו גם
* זכויות האדם באיראן
* ההתנגדות לתוכנית הגרעין האיראנית

## קישורים חיצוניים

## הערות שוליים

קטגוריה:יחסי איראן–ישראל
קטגוריה:איראנים שנולדו ב-1959
קטגוריה:איראנים שנפטרו ב-2010
You Make Loving Fun

"**You Make Loving Fun**" (בעברית: "**אתה עושה את האהבה מהנה**") הוא שיר של להקת הרוק הבריטית-אמריקאית פליטווד מק, שנכתב ובוצע על ידי כריסטין מקווי. הוא יצא כסינגל הרביעי והאחרון מתוך האלבום *[[Rumours]]* של הלהקה משנת 1977. "You Make Loving Fun" הגיע בשיא למקום ה-9 במצעד בילבורד הוט 100.

## רקע
"You Make Loving Fun" נכתב על הרומן של כריסטין מקווי עם מנהל התאורה של הלהקה, קארי גרנט, וכדי להימנע מעימותים עם בעלה לשעבר וחבר הלהקה, ג'ון מקווי, היא סיפרה לו שהשיר מדבר על הכלב שלה.

מפיק האלבום קן קאליי סיפר שבמהלך ההקלטות סטיבי ניקס ולינדזי בקינגהאם היו מקניטים אחד את השני ללא הפסקה: "ההקלטה הייתה מתחילה והם היו שרים על כיף ואהבה, שני מלאכים קטנים. ברגע שההקלטה נפסקה הם חזרו לקרוא זה לזה בשמות."

"You Make Loving Fun" היה חלק מהופעות הלהקה מ-1976 עד 1997, אז עזבה מקווי את הלהקה. בשנים 2014–2015 ו-2018–2019 השיר חזר להופעות הלהקה בזמנים שהתאחדה או שהופיעה עם הרכב שונה. 

## קבלה וביקורת
מגזין קאש בוקס שיבח את הליריקה של מקווי, את שירתה ונגינתה ואת קולות הרקע שבשיר. גם מגזין רקורד וורלד שיבח את סגנון הרוק הקל של השיר ואת המילים שלו. מגזין ה-רולינג סטון חבר בדעתו לתשבחות אלו. הגרדיאן ו-Paste דירגו את השיר במקום ה-13 וה-14, בהתאמה, ברשימת 30 השירים הטובים ביותר של פליטווד מק.  

## מבצעים
* כריסטין מקווי – שירה, פסנתר חשמלי, אורגן האמונד
* מיק פליטווד – תופים, פעמוני רוח, קסטנייטות, תוף מרים
* ג'ון מקווי – גיטרה בס
* לינדזי בקינגהאם – גיטרות, קולות רקע
* סטיבי ניקס – קולות רקע

## מיקומי שיא

## נתוני מכירות

## גרסאות כיסוי
סינדי לאופר ביצעה את "You Make Loving Fun" ב-1984. הביצוע יצא כסינגל ולא באף אלבום וביפן בלבד. 

כחלק מהאלבום *Legacy: A Tribute to Fleetwood Mac's Rumours –* מחווה לציון 20 שנה ל-*[[Rumours]]*, השיר "You Make Loving Fun" בוצע על ידי הזמרת ג'ול. 

נעימת הסיום לפרק "The Helen Hunt" של ההמבורגרים של בוב היא פרודיה על השיר שנקראה "You Make Plumbing Fun" (בעברית: "אתה עושה את השרברבות מהנה"). 

## הערות שוליים

## קישורים חיצוניים
* מילות השיר
* 

קטגוריה:שירי פליטווד מק
קטגוריה:שירים באנגלית
קטגוריה:סינגלים בהוצאת וורנר רקורדס
יעקב ברנשטיין (שחמטאי אמריקאי)

**יעקב ברנשטיין** (באנגלית: **Jacob Bernstein**; 24 בפברואר 1885 - 21 בדצמבר 1959) היה אמן שחמט יהודי אמריקאי יליד האימפריה הרוסית.

ברנשטיין נולד למשפחה יהודית בקובנה שבליטא, אז חלק מהאימפריה הרוסית.

ברנשטיין זכה שלוש פעמים באליפות השחמט של ניו יורק בשנים 1920 - 1922. הוא המשיך להתחרות גם לאחר מכן באליפות השחמט של ניו יורק והגיע למקומות גבוהים יחסית. ב-1929 זכה במקום הראשון יחד עם הרמן שטיינר אך בשובר השוויון הפסיד.

ברנשטיין נשא לאישה ב-1948 את השחקנית והזמרת היידית נלי קסמן.

## קישורים חיצוניים

## הערות שוליים

קטגוריה:יהודים שהיגרו מרוסיה לארצות הברית
קטגוריה:שחמטאים יהודים אמריקאים
קטגוריה:אמריקאים שנולדו ב-1885
קטגוריה:אמריקאים שנפטרו ב-1959
בדרך התבור

"**בדרך התבור**" (המכונה בטעות "**בדרך לתבור**") הוא שיר שכתב בנימין אביגל והלחין שלמה וייספיש. השיר הוא להיטה הגדול ביותר של הזמרת מרים אביגל מ-1959. השיר נעשה פופולרי בערבי שירה בציבור ובריקודי עם ישראליים.

## רקע
השיר "בדרך התבור" יועד תחילה לזמרת יפה ירקוני, משסירבה לקבל אותו, נמסר השיר לביצועה של הזמרת מרים אביגל (2016-1936), רעייתו דאז של הפזמונאי בנימין (בנג'ו) אביגל.
השיר הפך במהרה ללהיט, יחד עם שירם המשותף, "בת הדייג" (מילים: בנימין אביגל, לחן וביצוע: מרים אביגל).

## ביצועים נוספים
מלבד מרים אביגל, ביצעו את השיר זמרים נוספים בני תקופתה, כמו שרונה אהרון-ברוזה (אימו של הזמר דייוויד ברוזה), יפה ירקוני, שרה אביאני, ודודו דור.
הזמרת ורדינה כהן שרה את השיר מתוך מחרוזת שירי רועים (2015) וגם הזמר דקלון שר אותו במחרוזת שירי ארץ ישראל.
השיר מופיע בתוך מחרוזות שירי ארץ ישראל או שירי רועים, בערבי שירה בציבור וזמר.

## קישורים חיצוניים

* '''בדרך התבור''', באתר הספרייה הלאומית
* אקורדים לשיר, באתר Chordify
* 
* 

## הערות שוליים

קטגוריה:שירי מרים אביגל
קטגוריה:שירים בעברית
קטגוריה:שירים על ארץ ישראל
קטגוריה:שירים על הרים
קטגוריה:ריקודי עם בישראל: שירים
קטגוריה:שירי ההתיישבות העובדת
תחרות המועמדים 2026

**[[תחרות המועמדים]] 2026** צפוי להיות טורניר שחמט, שהמנצח בו יהיה זכאי להתמודד באליפות העולם בשחמט 2026 נגד אלוף העולם המכהן, גוקש דומרזו. התחרות תיערך בעיירה  שבקפריסין, במרץ-אפריל 2026 במתכונת התחרויות הקודמות, 8 משתתפים יתמודדו זה נגד זה בסיבוב כפול, פעם בלבן ופעם בשחור. סך הכול יתקיימו 14 סיבובים.

## משתתפים
הקריטריונים להעפלה לטורניר:
השינוי העיקרי ביחס לתחרויות הקודמות הוא שהמפסיד באליפות העולם הקודמת לא עולה אווטומטית לתחרות המועמדים.
# המדורג הגבוה ביותר לפי התוצאות בסבב פיד"ה 2024.
# שני המדורגים הגבוהים ביותר בתחרות השווייצרית הגדולה של פיד"ה 2025, שלא העפילו בקריטריונים הקודמים.
# שלושת הראשונים בגביע העולם בשחמט 2025. אם אחד משלושת הראשונים הוא אלוף העולם, המקום הרביעי יעפיל.
# המדורג הגבוה ביותר לפי התוצאות בסבב פיד"ה 2025.
# המדורג הגבוה ביותר לפי מד כושר למשך שישה חודשים בין אוגוסט 2024 לפברואר 2025, בתנאי ששיחק 40 משחקים לפחות. אם המדורג הגבוה ביותר כבר העפיל אז השני יעפיל. אם גם השני העפיל, המקום יועבר למקום השני בסבב פיד"ה 2025. השינוי מדירוג במשך שנה נועד למנוע את מרתון התחרויות בדצמבר, כפי שהתרחש לפני שתי התחרויות הקודמות.

## מהלך התחרות

מקראה: השחקן מימין הוא המשחק בלבן. בסוגריים מופיע מספר הנקודות לפני תחילת הסיבוב.

## משחקי התחרות
### סיבוב ראשון

## קישורים חיצוניים

## הערות שוליים

קטגוריה:תחרויות שחמט ב-2026
2026
Love Street

"**Love Street**" הוא שיר של להקת הרוק האמריקאית הדלתות. השיר הוא השני באלבום Waiting for the Sun משנת 1968, מילותיו נכתבו על ידי הסולן ג'ים מוריסון וכמו שירים אחרים, הוא הוקדש לחברתו פמלה קורסון.

השיר כולל סטייה מהסגנון הפסיכדלי הרגיל של הדלתות, בהיותו בלדה קונבנציונלית עם בעיקר כלי נגינה אקוסטיים. בשילוב אלמנטים ממוזיקה קלאסית, הוא מתואר על ידי המבקרים כבעל אסתטיקת בארוק פופ. מבחינה לירית, "Love Street" נחשב בדרך כלל לשיר אהבה פשוט לבת זוגו של מוריסון, פמלה קורסון.

"Love Street" כמעט ולא נוגן בהופעות חיות של הלהקה; עם זאת, ניתן למצוא הופעה אחת בקונצרט בסטוקהולם, שוודיה במהלך סיבוב ההופעות האירופי שלהם בשנת 1968.

## רקע
השיר היה במקור שיר שנכתב על ידי ג'ים מוריסון על הרחוב באזור לורל קניון בלוס אנג'לס, קליפורניה, שם התגורר עם חברתו פמלה קורסון וצפה בהיפים חולפים על פניו.

השיר ידוע בקריינות המדוברת של מוריסון, המתרחשת באמצע השיר:I see you live on Love Street

There's this store where the creatures meet

I wonder what they do in there?

Summer Sunday and a year

I guess I like it fine, so farהפסוק מסתיים בנימה דו-משמעית (עם השורה "I guess I like it fine so far"). מוריסון מתייחס לחנות קאנטרי קניון שמעבר לרחוב מביתו. מוריסון גם כתב את רוב האלבום Waiting for the Sun ואת רוב האלבום The Soft Parade בביתו. הבית ניזוק חלקית במהלך גל הצתות ב-30 בדצמבר 2011; המרפסת נהרסה.

## קישורים חיצוניים

## הערות שוליים

קטגוריה:שירי הדלתות
קטגוריה:שירים באנגלית
קטגוריה:שירי בארוק פופ
קטגוריה:סינגלים בהוצאת אלקטרה רקורדס
פליטווד טאון

ממוזער|האצטדיון של פליטווד טאון
**מועדון הכדורגל פליטווד טאון** (באנגלית: **Fleetwood Town Football Club**) הוא מועדון כדורגל מקצועני הממוקם בפליטווד, לנקשייר, אנגליה, הממלכה המאוחדת. נכון לעונת 2024/2025, משחקת הקבוצה בליגה השנייה של הפוטבול ליג, שהיא הרמה הרביעית במערכת ליגות הכדורגל האנגלי.

## היסטוריה
המועדון הנוכחי של פליטווד טאון נוסד בשנת 1997 והוא הגרסה הרביעית של המועדון, שהוקם לראשונה בשנת 1908. מדי הבית של הקבוצה הם חולצות אדומות עם שרוולים לבנים ומכנסיים קצרים לבנים, ומגרש הבית שלה הוא אצטדיון הייברי שבפליטווד. אוהדי הקבוצה מכונים "צבא הקוד" (The Cod Army), וזהו גם כינוי למועדון עצמו, לצד הכינוי המסורתי "הדייגים" (The Fishermen). לקבוצה יריבות עם בלקפול הסמוכה, במה שנקרא "הדרבי של חוף פיילד" (Fylde Coast derby).

המועדון המקורי, שנוסד ב-1908 ונקרא פשוט "פליטווד", זכה באליפות הלנקשייר קומביניישן בעונת 1923–1924, אך פרש מהליגה בפברואר 1928 בשל קשיים כלכליים. המועדון פליטווד ווינדזור וילה החליף אותו בלנקשייר קומביניישן וזכה בשלושה גביעי לנקשייר קומביניישן בשנים 1933, 1934 ו-1935. בשנת 1968 הפך המועדון לחבר מייסד בליגה הצפונית החדשה (Northern Premier League), אך התפרק בשנת 1976 והוקם מחדש בשנה שלאחר מכן בשם פליטווד טאון. המועדון שיחק בליגת מחוז צ'שייר והצטרף לליגה הצפון-מערבית ב-1982. המועדון זכה באליפות הליגה הראשונה בעונת 1983–1984 והגיע לגמר גביע ה-FA Vase בעונת 1984–1985. גרסה זו של המועדון התפרקה ב-1997.

המועדון הנוכחי נוסד ב-1997 תחת השם פליטווד וונדררס (Fleetwood Wanderers) וזכה באליפות הליגה הראשונה של הליגה הצפון-מערבית בעונת 1998–1999. שמו שונה לפליטווד טאון בשנת 2002, ושנתיים לאחר מכן נרכש על ידי אנדרו פילי, ששינה את עתיד המועדון באמצעות השקעות כספיות משמעותיות, אך לימים נאסר בגין הונאה. פליטווד זכתה באליפות ליגת הפרמייר של הליגה הצפון-מערבית בעונת 2004–2005, עלתה מהליגה הראשונה של הליגה הצפונית בעונת 2005–2006, זכתה באליפות הפרמייר ליג של הליגה הצפונית בעונת 2007–2008 והתמודדה בפלייאוף של ה-Conference North ב-2010. בעונת 2011–2012 זכתה פליטווד באליפות ה-Conference National והבטיחה את מקומה בליגת הכדורגל האנגלית (Football League) לראשונה בתולדותיה. במאי 2014 ניצחה פליטווד את ברטון אלביון בגמר פלייאוף ליג 2 בוומבלי ועלתה לליגת 1, זו הייתה העלייה השישית של המועדון בתוך עשר שנים. בשנת 2024 ירדה הקבוצה חזרה לליגה השנייה. משחק הירידה התקיים באפריל 2024 והירידה "הובטחה" לאחר ניצחון חוץ על לייטון אוריינט.

## קישורים חיצוניים

* 

קטגוריה:לנקשייר: מועדוני כדורגל
ג'ובאני בטיסטה בוגאטי

**ג'ובאני בטיסטה בוגאטי** (באנגלית: **Giovanni Battista Bugatti**; 6 במרץ 1779 – 18 ביוני 1869) היה התליין הרשמי של מדינת האפיפיור בין השנים 1796 ל-1864. הוא היה התליין שכיהן במשך הזמן הארוך ביותר במדינה, וזכה לכינוי "מאסטרו טיטה" – עיוות רומאי של המונח "מאסטרו די ג'וסטיציה" (מאסטר הצדק). בגיל 85 פרש מתפקידו על ידי האפיפיור פיוס התשיעי, וזכה לקצבה חודשית של 30 סקודי.

## ביוגרפיה
קריירת ההוצאות להורג של בוגאטי נמשכה 68 שנים, והחלה כשהיה בן 17, ב-22 במרץ 1796, ונמשכה עד 1864. עד שנת 1810 שיטת ההוצאה להורג במדינת האפיפיור כללה עריפת ראשים בגרזן, תלייה או חבטה באלה. הצרפתים הכניסו את השימוש בגיליוטינה, והשיטה המשיכה גם לאחר שמדינת האפיפיור חזרה לריבונותה (ההוצאה להורג הראשונה בגיליוטינה במדינת האפיפיור נערכה ב-1816). במהלך כהונתו ביצע בוגאטי 514 הוצאות להורג, בממוצע 7 בשנה. ביומנו תיעד בוגאטי 516 שמות של מוצאים להורג, אך שניים מהם נגרעו מהספירה: אחד נורה ואחר נתלה ונחתך לחלקים על ידי עוזר.

בוגאטי תואר כאדם נמוך ושמן, שתמיד התלבש היטב. הוא נהג לפקוד את כנסיית סנטה מריה בטרספונטינה . הוא היה נשוי אך לא היו לו ילדים. מחוץ לתפקידו הרשמי, הוא ואשתו מכרו מטריות מצוירות ומזכרות לתיירים. בוגאטי התייחס להוצאות להורג כאל "מעשי צדק" ולנידונים כאל "מטופלים".

בוגאטי לא הורשה לעזוב את שכונת טרסטוורה, אלא לצורכי עבודה רשמיים. באופן רשמי, ההגבלה נועדה להגן עליו מנקמת בני משפחתם של המוצאים להורג. עם זאת, ייתכן שהדבר נבע גם מאמונות תפלות הקשורות לעבודתו: כשהיה חוצה את הגשר, הרומאים היו מבינים שהוצאה להורג צפויה, וקהל היה מתאסף לצפות באירוע הפופולרי.

אחת מהוצאות להורג שביצע, ב-8 במרץ 1845, תוארה על ידי צ'ארלס דיקנס בספרו תמונות מאיטליה (1846) .

בגדיו המוכתמים בדם, גרזנים וגיליוטינות ששימשו אותו מוצגים כיום במוזיאון הקרימינולוגיה שברחוב וויה דל גונפאלונה ברומא. הגיליוטינה של מדינת האפיפיור ייחודית במבנה שלה, עם להב ישר ומקום צוואר בצורת V.

## קישורים חיצוניים

## הערות שוליים

קטגוריה:מדינת האפיפיור
קטגוריה:איטלקים
קטגוריה:תליינים
קטגוריה:ילידי 1779
קטגוריה:נפטרים ב-1869
ג'ון טיניסווד

**ג'ון אלפרד טיניסווד** (באנגלית: ****; 26 באוגוסט 1912 – 25 בנובמבר 2024) היה גבר בריטי שחי מעל גיל 110 והגבר המבוגר ביותר בעולם  מ-29 ביוני 2024 עם מותו של שי פינג בן ה-112 מסין ועד למותו בגיל 112 שנים ו-91 ימים.

במותו ב-25 בנובמבר 2024 יואאו מריניו נטו היה לגבר החי המאומת המבוגר ביותר בעולם .

## ביוגרפיה
ג'ון אלפרד טיניסווד נולד ב-26 באוגוסט 1912 בליברפול, לנקשייר (כיום מרזיסייד) אנגליה. לג'ון ברנרד ואדה טיניסווד במהלך מלחמת העולם השנייה, הוא לא יכול היה להתגייס כחייל בשל ראייתו הירודה, וכתוצאה מכך, הוא מילא תפקיד ניהולי בחיל השכר של הצבא המלכותי כרואה חשבון ומבקר, הוא עסק גם במשימות לוגיסטיות, כמו איתור חיילים תקועים וארגון אספקת מזון. הוא פגש את אשתו לעתיד, בלודין (לבית רוברטס) במהלך המלחמה הם נישאו ב-1942, וב-1943 נולדה בתם היחידה סוזן, טיניסווד המשיך לעבוד כרואה חשבון בדואר המלכותי הבריטי ו־Shell-Mex ו-BP לפני פרישתו ב-1972 בלודין מתה מסרטן ריאות ב-1986, לאחר 44 שנות נישואים.

עם פרישתו הפך טיניסווד פעיל בכנסייה הרפורמית המאוחדת, שם הוא היה זקן וגם נשא דרשות בגיל 99, הוא עבר לבית אבות בסאות'פורט יום הולדתו ה-110 באוגוסט 2022 לווה בהופעת מוזיקה חיה בביתו, והוא גם קיבל שעון מחווה לליברפול FC, שטיניסווד היה מעריץ נלהב שלה במותו היו לו ארבעה נכדים ושלושה נינים.

## כאדם המבוגר ביותר בעולם
ב-25 בספטמבר 2020, הפך טיניסווד לגבר הבריטי החי המבוגר ביותר עם מותו של הארי פרנסמן בן ה-108 בראיונות שנתנו בימי הולדתו ה-109 וה-111, הוא הצהיר כי המפתח לאריכות חייו הוא "מתינות" לאחר שהוכר על ידי שיאי גינס כאדם המבוגר ביותר בעולם, הוא גם הצהיר כי אריכות חייו הייתה ב"סתם מזל", עוד אמר "אני לא יכול לחשוב על סודות מיוחדים שיש לי".

ב-2 באפריל 2024, עם מותו של חואן ויסנטה פרז בן ה-114 מוונצואלה, הוכרז טינסווד כאדם החי המבוגר ביותר בעולם וקיבל הכרה משיאי גינס יומיים לאחר מכן. עם זאת, האיש הסיני שי פינג והצרפתי ז'ורז' תומאס, שניהם נולדו בנובמבר 1911, היו מבוגרים יותר וטרם אומתו על ידי חוקרים. טיניסווד הפך לגבר האירופי המבוגר ביותר ב-1 ביוני 2024, עם מותו של תומאס, וב-29 ביוני, לאחר מותו של שי, הפך למעשה לאדם המבוגר בעולם.

בשל תפקידו האדמיניסטרטיבי והלוגיסטי במהלך מלחמת העולם השנייה, נאמר שהוא גם " הגבר הוותיק ביותר ששרד בעולם במלחמת העולם השנייה" לאחר שהוכר על ידי גינס.

טיניסווד מת בסאות'פורט ב-25 בנובמבר 2024 בגיל 112 שנים ו-91 ימים.

## ראו גם
* האנשים החיים המבוגרים ביותר
* האנשים המבוגרים ביותר שתועדו
* יואאו מריניו נטו

## קישורים חיצוניים

* 
* 
* 

## הערות שוליים

קטגוריה:אנשי צבא בריטים במלחמת העולם השנייה
קטגוריה:בריטים במאה ה-21
קטגוריה:בריטים במאה ה-20
קטגוריה:ליברפול: אישים
קטגוריה:בריטים שנולדו ב-1912
קטגוריה:בריטים שנפטרו ב-2024
גן החיות בבגדאד

**גן החיות בבגדאד** (בערבית: **حديقة حيوانات بغداد**, חדיקה חיואנאת בע'אד) הוא גן החיות הגדול ביותר בעיראק אשר משתרע על פני 200 דונם וממוקם באזור גני אל-זווארה שבבגדאד.

## היסטוריה
גן החיות בבגדאד נפתח בשנת 1971 תחת שלטונו של נשיא עיראק אחמד חסן אל-בכר. הוא הפך במהרה לאחד מגני החיות הגדולים באזור המזרח התיכון, והכיל מאות בעלי חיים מעיראק ומחוצה לה.

באביב 2002 נשיא עיראק סדאם חוסיין סגר את גן החיות עקב שיפוצים.

גן החיות ניזוק קשות במהלך הפלישה לעיראק ב-2003. בעלי חיים רבים מתו כתוצאה מהזנחה או רעב לאחר שהקרבות הגיעו לבגדאד באפריל 2003. כמו כן, כוחות צבא עיראקים התבצרו בגן החיות ובעקבות כך התקיימו בשטח גן החיות גם קרבות אשר גרמו להרס ניכר לתשתית של גן החיות. מתוך 650 בעלי חיים של גן החיות, רק 35 שרדו את הפלישה. החיות ששרדו היו במצב ירוד, סבלו מרעב והתייבשות.

לאחר המלחמה אנשי צבא אמריקנים ומתנדבים מהאוכלוסייה האזרחית העיראקית עבדו בשיתוף פעולה במטרה להקים מחדש את המתחמים של גן החיות ולטפל בבעלי החיים ששרדו את המלחמה. ב-20 ביולי 2003 גן החיות נפתח מחדש לציבור עם 86 בעלי חיים, כולל אריות, נמרים, דובים, זאבים, גמלים, ויענים. חלק גדול מאותם בעלי החיים היו בעלי חיים שחולצו במהלך המלחמה מהארמונות הפרטיים של סדאם חוסיין.

נכון ל-2009 גן החיות הכיל 1,070 בעלי חיים. באותה שנה ביקרו בגן החיות קרוב ל-8 מיליון אנשים.

## קישורים חיצוניים

## הערות שוליים

קטגוריה:בגדאד: מבנים
קטגוריה:אסיה: גני חיות
טוד בלאנש

**טוד וואלאס בלאנש** (באנגלית: **Todd Blanche**; נולד ב-6 באוגוסט 1974) הוא סגן התובע הכללי של ארצות הברית ומשפטן אמריקאי. בעבר שימש כעורך דינו של נשיא ארצות הברית, דונלד טראמפ.

ב-14 בנובמבר 2024, הנשיא הנבחר, טראמפ הודיע כי בכוונתו למנות את בלאנש לתפקיד סגן התובע הכללי של ארצות הברית וב-5 במרץ 2025 בלאנש אושר על ידי הסנאט האמריקאי בהצבעה של 52 מול 46 ונכנס לתפקידו ב-6 במרץ 2025.

## ביוגרפיה
בלאנש נולד ב-1974 וגדל ליד דנוור. הוא למד בפנימייה צבאית בניו מקסיקו ובקולג' בלויט. לאחר מכן קיבל תואר ראשון במדעי המדינה ולימודים בין-תחומיים מאמריקן יוניברסיטי. בשנת 1999, בלאנש התמחה אצל פרקליט המחוז הדרומי של ניו יורק  ולמד בבית הספר למשפטים בברוקלין .

לאחר שסיים את לימודי המשפטים, בלאנש מונה לתובע במחוז הדרומי של ניו יורק ומנהל יחידת הפשעים האלימים וחטיבת ווייט פליינס במחוז. הוא עבד על תיקים הקשורים להונאות בנקאיות, שחיתות וסחטנות. בלאנש הועסק מאוחר יותר במשרד עורכי הדין WilmerHale . מספטמבר 2017 עד אפריל 2023, בלאנש היה שותף במשרד עורכי הדין Cadwalader, Wickersham &amp;amp; Taft . הוא ייצג לקוחות רבים, כולל איגור פרומן  ופול מנפורט.

בלאנש עזב את המשרד והקים את Blanche Law כדי לייצג את דונלד טראמפ. הוא היה עורך דין במשפט הפלילי של דונלד טראמפ ב-2024 . לאחר הרשעתו של טראמפ ב-30 במאי 2024 ב-34 סעיפי עבירות של זיוף רישומים עסקיים, בלאנש הצהיר שצוות ההגנה של טראמפ מתכוון לערער על פסק הדין.

## חיים אישיים
בלאנש נשוי לרופאה ולו שני ילדים. הוא השלים שני טריאתלון איש הברזל.

בשנת 2023, בלאנש היה רשום כדמוקרט בניו יורק. בשנת 2024, בלאנש רכש בית בפלורידה ונרשם כרפובליקני.

## קישורים חיצוניים

## הערות שוליים

קטגוריה:תובעים אמריקאים
קטגוריה:עורכי דין אמריקאים במאה ה-21
קטגוריה:בוגרי אמריקן יוניברסיטי
קטגוריה:בוגרי בית הספר למשפטים של ברוקלין
קטגוריה:נשיאות דונלד טראמפ השנייה: אישים
קטגוריה:אמריקאים שנולדו ב-1974
Ameno

"**Ameno**" הוא שיר של להקת הניו-אייג' הצרפתית Era (מעוצב כ-+eRa+). השיר יצא לאור ביוני 1996 כסינגל מתוך אלבום הבכורה שלהם בשם "Era" והפך להצלחה במצעדים בצרפת, בלגיה, שוודיה, שווייץ, פולין ואמריקה הלטינית.

## רקע
"Ameno" נכתב על ידי אמן העידן החדש אריק לוי . המילים, מאת גאי פרות'רו , כתובות בפסאודו-לטינית, כלומר נשמעות כמו לטינית, אך למעשה הן חסרות כל משמעות אמיתית. השירה מבוצעת על ידי גאי פרות'רו והארייט ג'יי. אריק לוי ניגן בקלידים ואילו פיליפ מנקה ניגן בגיטרה, בס ותופים. ביצוע המקהלה הוא על ידי המקהלה הקאמרית האנגלית.

## וידאו קליפ
הווידאו קליפ לשיר "Ameno" צולם בהשתתפות השחקנים לאונורה קונפינו (נערת חרב) (גרסה 1), אירן בוסטמנטה ופייר בוסרי (גרסה 2). הקליפ, המתרחש בימי הביניים, מציג שלושה ילדים שיוצאים לטיול במונסגור. הילדה רואה אנדרטה וכשהיא נוגעת בה, נראה שיש לה זיכרונות מחיים קודמים. בחזונה נראית ילדה (אולי היא עצמה) עם קבוצת ילדים ונץ על זרועה. הם כנראה חסרי בית ומחפשים מקום לשהות בו; המקום שהם בוחרים הוא אותה אנדרטה מתחילת הסרטון. כמעט בו זמנית, אביר מגיע לאותו מקום וכשהוא מגיע, הוא מנסה לערוף את ראשה של האנדרטה בחרבו, אך ללא הצלחה. החרב נופלת ליד הילדה שמצליחה לשבור את האנדרטה. בפנים, יש מדליון בצורת צלב. הילדה מתחילת הסרטון מופיעה שוב ועונדת את אותו מדליון.

## קישורים חיצוניים

* 
* 

## הערות שוליים

קטגוריה:מוזיקת העידן החדש
קטגוריה:מוזיקה אלקטרונית
ג'ון האנטר (פוליטיקאי)

**ג'ון האנטר** (באנגלית: **John Hunter**; בערך 1752 – 30 בדצמבר 1802) היה איכר אמריקאי, אשר ייצג את קרוליינה הדרומית בבית הנבחרים של ארצות הברית מ-1793 עד 1795 ובסנאט של ארצות הברית מ-1796 עד 1798.

## ביוגרפיה
האנטר נולד בפרובינציית קרוליינה הדרומית בסביבות 1752, אך תאריך לידתו המדויק אינו ידוע. הוא התחנך בקרוליינה הדרומית והפך לבעל מטעים ליד ניוברי, קרוליינה הדרומית. הוא כיהן בבית הנבחרים של קרוליינה הדרומית בין השנים 1786 ל-1792, והיה אלקטור פדרליסט בבחירות לנשיאות ב-1792.

בשנת 1792 הוא נבחר לבית הנבחרים של ארצות הברית. הוא כיהן בקונגרס השלישי, מ-4 במרץ 1793 עד 3 במרץ 1795. הוא נבחר לסנאט של ארצות הברית כדמוקרטי-רפובליקני, ומילא את המקום שהתפנה כתוצאה מהתפטרותו של פירס באטלר; הוא כיהן מ-8 בדצמבר 1796 עד 26 בנובמבר 1798, אז התפטר.

לאחר שעזב את הסנאט, האנטר חידש את עבודתו במטעים שלו. הוא מת ב-30 בדצמבר 1802, ונקבר בבית הקברות הפרסביטריאני של ליטל ריבר/דומיניק במחוז ניוברי, קרוליינה הדרומית.

## קישורים חיצוניים
*
* 

קטגוריה:אמריקאים ילידי קרוליינה הדרומית
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מקרוליינה הדרומית
קטגוריה:חברי בית הנבחרים של ארצות הברית מקרוליינה הדרומית
קטגוריה:אמריקאים שנולדו ב-1752
קטגוריה:אמריקאים שנפטרו ב-1802
סאג'נקה

**אבישי גרינבאום** (נולד ב-23 בספטמבר 1992), המוכר בשם הבמה שלו "**סאג'נקה**" (**Sajanka**), הוא מוזיקאי בין-לאומי ישראלי, מז'אנר המוזיקה האלקטרונית הטראנס פסיכדלית (פסייטראנס).

## ביוגרפיה
גרינבאום גדל במגדל העמק, החך לנגן בגיל צעיר, בנעוריו החל להתנסות ביצירת מוזיקה אלקטרונית, ועם הזמן התעמק בז'אנר הפסייטראנס. בתחילת שנות ה-2000 החל לפרסם את יצירותיו תחת שם הבמה "סאג'נקה".

נכון ליוני 2024, סאג'נקה ממוקם במקום ה-46 ברשימת האמנים הישראלים המושמעים ביותר בספוטיפיי עם 446,000 השמעות חודשיות.

שירו "Sun is Coming" הוא אחד מהשירים המושמעים ביותר של אומן ישראלי, וברשימת השירים הישראליים המושמעים ביותר בספוטיפיי מדורג במקום ה-71 עם למעלה מ-18 מיליון השמעות נכון לדצמבר 2024.

בשנת 2024 בהקרנת בכורה של הסרט ההודי Nirangal Moondru, בפס הקול שלו היו 3 טרקים של סאג'נקה.
* Sajanka – Sun in coming
* Sajanka Feat. Yarden – Mister Chung
* Sajanka X Blastoyz Ft. Liora Ytzhak – Indian Spirit

## קריירה
במהלך הקריירה שלו, סאג'נקה הופיע בפסטיבלים מובילים ברחבי העולם, ביניהם:

Airbeat one, Garden Festival, Indian Spirit, Burning mountain, Voov, Electric Park Festival, Nibiri Festival.

בנוסף להופעותיו, שיתף פעולה עם מוזיקאים מוכרים בז'אנר והוציא מספר אלבומים וסינגלים שזכו להצלחה ולהערכה מצד המבקרים והקהל כאחד.

## החולצות של סאג'נקה (Sajanka dress)

בהופעות שלו סאג'נקה מופיע בחולצות ססגוניות בעיצוב ובגזרה ייחודיים ושונים משאר אומני מוזיקת הטראנס.
החולצות הן בגזרת טוניקה, בעיצוב צבעוני
והן אינן משווקות בצורה מסחרית לקהל הרחב, למרות שקהל מעריציו מבקש אותן. את החולצות תופרת מרסל, אימו של אבישי

ברחבי העולם הן מוכרות כ-Sajanka Dress (שמלות סאג'נקה). מעת לעת מגריל סאג'נקה חולצות בודדות מהקולקציה האישית שלו בין עוקביו ברשתות החברתיות, ועשרות אלפי מתעניינים נרשמים לכל הגרלה.

## סגנון מוזיקלי
סאג'נקה ידוע בסגנון המשלב צלילים פסיכדליים, מקצבים וצלילים מהמוזיקה ההודית וכן מלודיות המושפעות מהתרבות הישראלית ומהעולם האתני. סגנונו כולל אלמנטים של פסייטראנס.

## דיסקוגרפיה
### אלבומים
* * Time of India (2014)
* * Global Tribes (2017)

## קישורים חיצוניים

## הערות שוליים

קטגוריה:מוזיקאים ישראלים
קטגוריה:יוצרי מוזיקת טראנס
ישראלים
קטגוריה:מגדל העמק: אישים
קטגוריה:ישראלים שנולדו ב-1992
הנרי קופר

**הנרי קופר** (באנגלית: **Henry Cooper**; 22 באוגוסט 1827 – 4 בפברואר 1884) היה עורך דין, שופט ופוליטיקאי אמריקאי שכיהן כחבר הסנאט של ארצות הברית מטעם מדינת טנסי בשנים 1871 – 1877. במהלך הקריירה שלו השתייך למפלגות שונות ובהן הוויגים, שאינם יודעים דבר והדמוקרטים.

## ביוגרפיה
### ראשית חייו
הנרי קופר נולד ב-22 באוגוסט 1827 בקולומביה, טנסי. היו לו שלושה אחים, כולל ויליאם פרירסון קופר ואדמונד קופר, ושני אחים למחצה, כולל דאנקן בראון קופר. הוא למד באקדמיית דיקסון בשלביוויל, טנסי, וסיים את לימודיו במכללת ג'קסון בג'קסון, טנסי, בשנת 1847. הוא למד משפטים והתקבל ללשכת עורכי הדין בשנת 1850.

### קריירה פוליטית
קופר כיהן כחבר בבית הנבחרים של טנסי מ-1853 עד 1855 ושוב מ-1857 עד 1859. הוא מונה לשופט של המחוז השיפוטי השביעי, באפריל 1862. בינואר 1866 הוא התפטר מתפקיד זה ועבר ללבנון, טנסי, שם הפך לפרופסור בבית הספר למשפטים של קמברלנד. ב-1867 עבר לנאשוויל, שם כיהן בסנאט של מדינת טנסי בשנים 1869–1870.

האספה הכללית של טנסי בחרה בו לסנאט של ארצות הברית לתקופת כהונה שהתחילה ב-4 במרץ 1871. הוא לא ביקש כהונה נוספת, וכהונתו בסנאט הסתיימה ב-3 במרץ 1877.

### עסקי כרייה ומוות
בתחילת שנות ה-80 של המאה ה-18, הוא עסק בפעולות כרייה בטירה בלנקה, גואדלופה אי קלבו, צ'יוואווה, מקסיקו. קופר נרצח שם על ידי שודדים ב-4 בפברואר 1884. הוא נקבר בקרבת מקום, ותצלום לזכרו הוקם בבית הקברות של העיר העתיקה בשלביוויל, טנסי.

## קישורים חיצוניים

*
* 

קטגוריה:אמריקאים ילידי טנסי
קטגוריה:חברי האספה הכללית של טנסי
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1827
קטגוריה:אמריקאים שנפטרו ב-1884
פורט גרין (נאראגאנסט, רוד איילנד)

**פורט גרין** (באנגלית: **Fort Greene**) הוא מתקן מילואים של צבא ארצות הברית באזור פוינט ג'ודית בנאראגאנסט, רוד איילנד. במהלך מלחמת העולם השנייה, החל משנת 1940, שימש המבצר להגנה על החוף, ויחד עם פורט צ'רץ' בליטל קומפטון שממזרח לו הם החליפו את כל ההגנות הקודמות של תותחים כבדים בהגנת הנמל הטבעי של מפרץ נאראגאנסט. המצודה נקראת על שם הגנרל נתנאל גרין ממלחמת העצמאות של ארצות הברית, שנולד ברוד איילנד.

## היסטוריה
פורט גרין נבנה כחלק ממודרניזציה כללית של הגנות החוף בארצות הברית, שהחלה בשנת 1940, עם פרוץ המלחמה באירופה והמערכה על צרפת ועל ארצות השפלה. המטרה הייתה להחליף את כל כלי הנשק הכבדים הקודמים, שרובם היו בני יותר מ-35 שנים, בתותחים ארוכי טווח לשעבר של חיל הים בקליבר 16 אינץ'/50 מארק 2. כלי נשק קלים יותר הוחלפו בתותחי 6 אינץ' על מיגון בזווית גבוהה. כרכרות ברבטות. ותותחי 16 אינץ' הוצבו בבונקרים מכוסים, כדי להגן מפני תקיפה אווירית.

המצודה נועדה להגן על הגישות למפרץ נאראגאנסט כחלק מהגנת הנמל של מפרץ נאראגאנסט, ועם טווח של למעלה מ-40 קילומטר, הוא יכול היה להגן גם על הגישות המזרחיות למצר לונג איילנד. כך גם מפורט צ'רץ' שבליטל קומפטון ליד סאקונאט פוינט. לצורך זה הוצבו בפורט גרין גם תותחי 155 מ"מ נגררים, על פלטפורמות בטון מעגליות.

בשנים 1939-1942 נרכשו שלוש שמורות עבור פורט גרין, אשר נודעו בתחילה בשם השמורה הצבאית פוינט ג'ודית. השמורה המזרחית הייתה במרכז השמורה הנוכחית, המשמשת כמתקן המילואים של הצבא בפורט גרין; השמורה המערבית היא הפארק הלאומי של הדייגים הנוכחי; והשמורה הדרומית הייתה ליד המגדלור של פוינט ג'ודית.

ב-1947, עם סיום המלחמה, נגרטו התותחים של פורט גרין יחד עם כמעט כל שאר כלי הנשק הארטילרי של הגנת החוף של ארצות הברית.

## המצודה כיום
סוללת תותחים 16 אינץ' לשעבר (BCN 109), שמעולם לא הייתה חמושה, נמצאת במגרש הקמפינג של Fishermen's Memorial State Park בשמורה המערבית לשעבר, יחד עם בונקר מערכת בקרת האש של ארטילרית החוף. מתקן המילואים של הצבא בפורט גרין, בשמורה המזרחית, כולל את הסוללה לשעבר בגודל 16 אינץ' המילטון. סוללת התותחים 6 אינץ' לשעבר (BCN 211) נותרה ליד המגדלור של פוינט ג'ודית, בשמורה הדרומית לשעבר, שגם היא חלק מהפארק הלאומי. אנדרטת הדייגים נמצאת בסמוך לבונקר, ואחד מקוביות התותחים נמצא בחוף (השחוק מאד) מול BCN 211 (ראו את שטח BCN 211 בפרק גלריה).
## גלריה

קובץ:PointJudithRIPanMt01.jpg|עמדת תותח 6 אינץ' ב-BCN 211, בשמורה הדרומית לשעבר בפורט גרין.
קובץ:PointJudithRI6inBunker01.jpg|בונקר תחמושת ובקרת אש עבור BCN 211, בשמורה הדרומית לשעבר בפורט גרין.
קובץ:PointJudithRIFCTower01.jpg|מגדל בקרת אש לשעבר הדומה לסילו, בשמורה המערבית לשעבר בפורט גרין.
קובץ:16-inch-Casemated.jpg|תותח 16 אינץ' מהסוג שהיו מוצבים בפורט גרין.


## ביאורים

## הערות שוליים

קטגוריה:בסיסי צבא בארצות הברית
קטגוריה:רוד איילנד
קטגוריה:לונג איילנד
סופר בומברמן R

**סופר בומברמן R** (ביפנית: **スーパーボンバーマン R**) הוא משחק וידאו משנת 2017 בזיכיון בומברמן שפותח על ידי החברות קונאמי ו-HexaDrive ויצא במקור לקונסולת המשחקים נינטנדו סוויץ'. בהמשך המשחק הפך גם מין בפלטפורמות אחרות, כולל פלייסטיישן 4, Xbox One, Windows ו-Google Stadia.

המשחק זכה להצלחה מסחרית ולאורך השנים נמכרו מעל לשני מיליון עותקים של המשחק ברחבי העולם. משחק ההמשך, "סופר בומברמן ", יצא לשווקים בספטמבר 2023.

## משחקיות
בדומה ליתר המשחקים בזיכיון כל המשחק משוחק בפרספקטיבה בה עולם המשחק נראה מלמעלה. השחקן שולט במשחק בדמותו של בומברמן אשר הוא רובוט שמסתובב במבוכים, צריך לחסל אויבים על ידי הצבת פצצות שמתפוצצות לאחר מספר שניות, לפוצץ באמצעות הפצצות גם קירות לבנים. בנוסף, במהלך המשחק השחקן צריך גם להקפיד לא להיקלע בטעות לטווח הפיצוצים משום שהם מסוגלים גם להרוג את בומברמן. מטרת המשחק היא להשמיד את כל האויבים.

בשלבי המשחק ניתן גם למצוא Power-ups, אשר מסתתרים מאחורי קירות הלבנים, שמעניקים לבומברמן יכולות שונות כמו הגדלת רדיוס הפיצוץ של הפצצות, הצבת פצצות מרובות בו-זמנית, היכולת להפעיל את הפצצות בכל רגע נתון, והגברת מהירות התנועה של בומברמן.

המשחק מכיל גם את האפשרות לבצע התאמה אישית לדמויות במשחק וכמו גם מכיל תוכן נוסף אשר זמין להורדה.

### מצבי משחק
המשחק כולל מספר מצבי משחק:
* **מצב סיפור** (Story Mode) - במצב משחק זה, אשר זמין הן כשחקן יחיד והן כמשחק מרובה משתתפים, השחקנים צריכים להילחם בקיסר המרושע וחמשת עוזריו בעולמות שונים. מצב סיפור מכיל בסך הכל 50 שלבים. ככל שהשחקן מתקדם במשחק השלבים הופכים מאתגרים יותר, ומושם דגש רב יותר על שימוש אסטרטגי בפצצות על מנת להביס את האויבים.
* **מצב קרב** (Battle Mode) - מצב מרובה משתתפים בו מסוגלים לקחת חלק עד שמונה שחקנים אשר מתחרים זה בזה בזירות שונות. במצב משחק זה יכולים להשתתף הן שחקנים מקומיים והן שחקנים שמתחברים למשחק באמצעות האינטרנט.
* **מצב גרנד פרי** (Grand Prix Mode) - מצב בו השחקנים שמשתתפים נדרשים לשתף פעולה במטרה לצבור את מרב הנקודות בפרק זמן מסוים. במצב זה השחקנים מקבלים נקודות על ידי הבסת יריבים והשלמת יעדים שונים.

## פיתוח
חברת קונאמי פיתחה את המשחק בשיתוף עם חברת HexaDrive. המשחק יצא במקור לשווקים ב-3 במרץ 2017 לקונסולת המשחקים נינטנדו סוויץ'. ביוני 2018 המשחק יצא גם לפלטפורמות פלייסטיישן 4, Xbox One ו-Microsoft Windows. בספטמבר 2020 המשחק יצא גם ל-Google Stadia.

## קישורים חיצוניים
* 
* 

## הערות שוליים

קטגוריה:משחקי קרוס-אובר
קטגוריה:משחקי וידאו שפותחו ביפן
קטגוריה:משחקי Xbox One
קטגוריה:משחקי Windows
קטגוריה:משחקי פלייסטיישן 4
קטגוריה:משחקי נינטנדו סוויץ'
קטגוריה:משחקי וידאו משנת 2017
קטגוריה:משחקי פעולה ממוחשבים
טיסה 5960 של סוויפטאייר

**טיסה 5960 של סוויפטאייר** הייתה טיסת מטען בינלאומית שהתרסקה בשעות הבוקר המוקדמות ב-25 בנובמבר 2024 רגעים לפני הנחיתה בנמל התעופה הבין-לאומי וילנה.

הטיסה, שהגיעה מנמל התעופה לייפציג/האלה בלייפציג, גרמניה, לנמל התעופה של וילנה, היה בגישה סופית כשהתרסק על הקרקע לפני המסלול בליפקאלניס, שכונה בעיר וילנה הסמוכה למסלול הנחיתה. אחד הטייסים נהרג ושלושה חברי צוות נוספים נפצעו. לא דווח על נפגעים על הקרקע.

## המטוס
המטוס המעורב בתאונה, שיוצר ב-1993, היה בואינג 737-400SF. הוא הופעל על ידי חברת התעופה הספרדית סוויפטאייר  מטעם חברת השילוח DHL .

## ההתרסקות
המטוס המריא ממרכז DHL בלייפציג בשעה 02:08 UTC (03:08 שעון מקומי) ב-25 בנובמבר. התאונה התרחשה בשעה 03:28 UTC (05:28 שעון מקומי) כשהיא מתקרבת לשדה התעופה הבין-לאומי של וילנה. המטוס החטיא בית בן שתי קומות בשכונת ליפקאלניס, כ-1.3 קילומטרים צפונית לשדה התעופה, והתרסק סופית בחצר הבית, דבר אשר הוביל לשריפה שהגיע עד לבית.

אחד משני הטייסים, אזרח ספרדי-צרפתי, מת בזמן הפגיעה, בעוד ששלושת אנשי הצוות האחרים, כולל הטייס השני, נפצעו וחולצו. מאוחר יותר חברי הצוות זוהו כאזרחי ספרד, גרמניה וליטא. איש הצוות הספרדי נפצע באורח אנוש, בעוד השניים האחרים נפצעו בדרגות יותר קלות. הישרדותם התאפשרה עקב היפרדות קדמת המטוס משאר גוף המטוס, שעלה באש.

ב-26 בנובמבר נסגר באופן זמני מסלול ההמראה של נמל התעופה בין השעות 10:00 ל-11:00, כחלק ממאמצי המשטרה לצלם את אתר ההתרסקות באמצעות רחפנים, מה שגרם לעיכובים של מספר טיסות. הקופסה השחורה של המטוס נמצאה באותו יום בסביבות השעה 11:30 בבוקר. נשיא ליטא גיטנאס נאוסדה ביקר גם הוא באתר ההתרסקות.

ממוזער|תיעוד של ההתרסקות על ידי מצלמת אבוחה במעגל סגור

## החקירה
שר ההגנה הלאומי, לאורינס קסצ'יונאס, אמר כי בשלבים הראשונים של החקירה, אין סימנים המצביעים על חבלה מכוונת במטוס, אך שלא ניתן לשלול אפשרות זו.

שרת החוץ של גרמניה, אנאלנה בארבוק, הדגישה כי הרשויות בגרמניה וליטא בודקות כעת את כל האפשרויות. בארבוק לא העלתה האשמות ישירות נגד אנשים או מדינות.

תאונה זו נחקרת על ידי אגף חקירות תאונות תחבורה במשרד המשפטים של ליטא, בסיוע חוקרים מספרד, גרמניה וארצות הברית. רשות חקירות הבטיחות של ספרד שלחה שני חוקרים, ומשרד התחבורה והתשתיות הדיגיטליות של גרמניה שלח ארבעה מומחים מהלשכה הפדרלית לחקירת תאונות אוויריות לליטא כדי לסייע בחקירה. כמו כן, הגיעו חוקרים אמריקאיים מ-NTSB, בואינג וה-FAA לליטא כדי לסייע בחקירה.

גורמים ביטחוניים אמרו לסוכנות הידיעות רויטרס כי החבילות שהתלקחו והתפוצצו במחסני המשלוחים של DHL בשנת 2024 היו חלק ממבצע מאורגן של שירותי המודיעין של רוסיה, שמטרתו לבדוק אפשרות לבצע פיצוצים בתוך מטוסי תובלה העושים דרכם לארצות הברית ולמדינות אחרות במערב. החוקרים בליטא קראו שלא להיחפז למסקנות, אך מעורבותה של טיסת DHL בהתרסקות לכל הפחות מעוררת חשד.

## קישורים חיצוניים

## הערות שוליים

קטגוריה:תקריות ואסונות תעופה ב-2024
קטגוריה:תקריות ואסונות תעופה במעורבות מטוסי בואינג 737
קטגוריה:ספרד: תעופה
קטגוריה:ליטא: תעופה
קטגוריה:2024 באירופה
אלדד בורוכוביץ'

** אלדד בורוכוביץ**' (נולד בשנת 1979) הוא קצין צה"ל בדרגת אלוף-משנה המכהן כמפקד שייטת ספינות הטילים. לפני כן שירת בתפקידי פיקוד ומטה בזרוע הים.

[250px|ממוזער|שמאל|טקס החלפת הפיקוד על שייטת 3 במעמד מפקד חיל הים [דוד סער סלמה]]

## ביוגרפיה
בורוכוביץ' נולד בעפולה והתגייס לצה"ל ב-1999 כלוחם ימי בפלגות הבט"ש. בשנת 2002 כשהיה בדרגת רס"ל יצא לקורס חובלים, אותו סיים בהצטיינות. בשנים 2005–2007 שירת כקצין גילוי, ניווט וקשר וכסגן-מפקד אח"י סופה במהלך מלחמת לבנון השנייה.

בשנים 2006–2009 פיקד על גף סיורי ים. בשנים 2009–2011 פיקד על ספינת הטילים אח"י סופה. ב-2014 מונה לקצין אג"ם של שייטת 3. בשנים 2015–2017 פיקד על ספינת הטילים אח"י אילת. בשנת 2017 מונה לעמוד בראש ענף גילוי ולוחמה אלקטרונית בזרוע הים. ב-2019 פיקד על פלגה 33 בשייטת ספינות הטילים.

ב-2020 הועלה לדרגת אלוף-משנה ונכנס לתפקיד ראש מחלקת אמצעי לחימה במספן המטה של זרוע הים. במסגרת תפקידו היה שותף בתהליכי הקבלה והמבצוע של ספינות סער 6 בזרוע הים. ביולי 2023 מונה למפקד שייטת ספינות הטילים, והחליף בתפקיד את אלוף-משנה ארז בן ציון.

## חיים אישיים
בורוכוביץ' בוגר המכללה הבין-זרועית לפיקוד ולמטה בהצטיינות. בעל תואר ראשון בדיפלומטיה ואסטרטגיה מאוניברסיטת רייכמן ותואר שני לביטחון לאומי ומדעי המדינה מאוניברסיטת חיפה, שניהם בהצטיינות.

נשוי ואב ל-3.

## קישורים חיצוניים

* קורות החיים של אלדד בורוכוביץ' באתר דובר צה"ל
* 

## הערות שוליים

קטגוריה:אלופי-משנה בחיל הים
קטגוריה:מפקדי שייטת ספינות הטילים
קטגוריה:מפקדי ספינות טילים
קטגוריה:בוגרי אוניברסיטת חיפה
קטגוריה:ישראלים שנולדו ב-1979
מרגרט בריאן

**מרגרט בריאן** (בערך 1759–31 במרץ 1836) הייתה חוקרת מדעי הטבע ומחנכת אנגלייה, שחיברה שלושה ספרי לימוד מדעיים. היא לימדה מדעים לנשים ולנערות בבתי ספר שהקימה במרגייט (קנט) ובלונדון, ולכן נחשבת לחלוצה בתחום החינוך המדעי לנשים.

## ביוגרפיה
בריאן הייתה בתם של סוחר הטקסטיל אוסוולד האברקם ושרה (לבית וול), בתו של רוקח. אמה נפטרה ב-1764, ומרגרט ואחיה הועברו לטיפולו של דודם תומאס נוטידג' ואפוטרופוס נוסף, ג'וזף גרין. אביה נישא מחדש ב-1769 ונפטר ב-1781. ב-12 ביולי 1783, בעת שגרה בצ'יגוול, נישאה מרגרט לסוחר ויליאם בריאן בלונדון. לזוג נולדו שתי בנות: אן מריאן ושרה מריה. ויליאם נפטר ב-11 בספטמבר 1788 בקורק, אירלנד, כשהייתה מרגרט כבת 29. זמן קצר לאחר מכן, עברה למרגייט ופתחה את בית הספר הראשון שלה לנערות, "Bryan House", ב-1791.
בית הספר השני הוקם בבלקהית', לונדון. בהמשך היא לימדה שיעורים פרטיים בביתה שבצ'לסי. הספר הראשון שלה, "A Compendious System of Astronomy" (1797), כולל את ההרצאות שלה בנושאי אסטרונומיה. בהמשך פרסמה את "Lectures on Natural Philosophy" (1806), ספר לימוד על יסודות הפיזיקה והאסטרונומיה, ואת "An Astronomical and Geographical Class Book for the Use of Schools and Private Families" (1815).

היא נפטרה ב-1836 ונקברה בכנסיית סנט לוק בצ'לסי, לצד בתה אן מריאן.

## פרסומים
ב-1797 פרסמה בריאן את ספרה הראשון, "A Compendious System of Astronomy in a Course of Familiar Lectures", במהדורת קוורטו, ולאחר מכן במהדורות נוספות ב-1799 וב-1804. ב-1798 הוצע בית הספר למכירה, וב-1800 פתחה מרגרט בית ספר חדש בבלקהית', קרוב למצפה המלכותי בגריניץ'. במהלך שהותה בבלקהית', היא השתתפה בהפקת משחק לוח בנושא אסטרונומיה בשם "Science in Sport, or the Pleasures of Astronomy". ב-1806 פרסמה את ספרה השני, "Lectures on Natural Philosophy", שכלל יותר מארבעים איורים ותרשימים. ב-1807 מכרה מרגרט את בית הספר ועברה ללונדון. ב-1813 תכננה להעביר הרצאות לציבור מביתה בבאת' וב-Argyll Rooms במרכז לונדון, אך תוכניות אלה לא התממשו. ב-1815 פרסמה את ספרה השלישי, "An Astronomical and Geographical Class Book for the Use of Schools and Private Families", שזכה לשבחים.

## קישורים חיצוניים

## הערות שוליים

קטגוריה:אסטרונומים בריטים
קטגוריה:מדענים אנגלים
המועצה לביטחון לאומי של ספרד

ממוזער|225x225 פיקסלים|ישיבה של המועצה לביטחון לאומי, 2019
**מועצת הביטחון הלאומי של ספרד** (בספרדית: **Consejo de Seguridad Nacional**) היא הגוף המוסמך לסייע לראש ממשלת ספרד בניהול מדיניות הביטחון הלאומי ומערכת הביטחון הלאומי של המדינה. המועצה פועלת כוועדה מייעצת של הממשלה ובעלת תפקידים שנקבעים בחוק הביטחון הלאומי ותקנותיו.

מועצת הביטחון הלאומי מתכנסת לפחות אחת לשני חודשים, ובמצבים של חירום או כשנדרשת התערבות מיידית בנושאים הנוגעים לביטחון הלאומי, תתכנס המועצה לעיתים תכופות יותר. המועצה מתכנסת ביוזמת ראש הממשלה, וראש הממשלה עצמו משמש כיושב ראש המועצה.

בנוסף, המועצה מחויבת להציג את עמדותיה בפני המלך לפחות פעם אחת בשנה. כאשר המלך משתתף בישיבות המועצה, הוא יעמוד בראשה.

## תפקידים
מועצת הביטחון הלאומי אחראית למספר תפקודים מרכזיים בנוגע לניהול ובקרת הביטחון הלאומי של ספרד. בין תפקידיה:
* קביעת קווים מנחים ותיאום מדיניות הביטחון הלאומי.
* ניהול תיאום פעולות במהלך מצבי חירום או משברים, בהתאם לחוק.
* פיקוח על מערכת הביטחון הלאומי ותיאום פעולתה.
* בדיקת יישום אסטרטגיית הביטחון הלאומי ודחיפת עדכוניה לפי הצורך.
* קידום פיתוח אסטרטגיות ביטחוניות נוספות ואישורן.
* ארגון תרומת המשאבים לביטחון הלאומי בהתאם לחוק.
* אישור דוח הביטחון הלאומי השנתי לפני הצגתו בפני הקורטס (הפרלמנט הספרדי).
* קביעת יצירה והתחזקות של גופי תמיכה הנדרשים לביצוע תפקידי המועצה.
* קידום הצעות חקיקה לחיזוק מערכת הביטחון הלאומי.
* ביצוע תפקידים נוספים המוקנים לה בחוקים ובתקנות הרלוונטיים.

## הרכב

## קישורים חיצוניים

## הערות שוליים

קטגוריה:ספרד: צבא וביטחון
קטגוריה:ממשלת ספרד
רוני שחם

**רוני שחם** (נולדה ב-9 באוגוסט 2002) היא מרימת משקולות ישראלית.

## קריירה
שחם מייצגת את מועדון מכבי תל אביב.

### 2021
באליפות אירופה עד גיל 20  שנערכה ברובניימי שבפינלנד בספטמבר-אוקטובר סיימה שחם במקום שמיני כללי בקטגוריית המשקל של עד 55 ק"ג בתוצאה של 152 ק"ג (מקום תשיעי בהנפה בתוצאה של 67 ק"ג ומקום שמיני בדחיקה בתוצאה של 85 ק"ג).

### 2022
באליפות העולם עד גיל 20  שנערכה בהרקליון שביוון במאי סיימה במקום 16 כללי בקטגוריית המשקל של עד 55 ק"ג בתוצאה של 160 ק"ג (מקום 15 בהנפה בתוצאה של 72 ק"ג ומקום 17 בדחיקה בתוצאה של 88 ק"ג).

באליפות אירופה  שנערכה בטירנה שבאלבניה במאי-יוני סיימה במקום 13 כללי בקטגוריית המשקל של עד 55 ק"ג בתוצאה של 164 ק"ג (מקום 14 בהנפה בתוצאה של 72 ק"ג ומקום 12 בדחיקה בתוצאה של 92 ק"ג).

באליפות אירופה עד גיל 20  שנערכה בדורס שבאלבניה באוקטובר סיימה במקום שמיני בהנפה בקטגוריית המשקל של עד 55 ק"ג בתוצאה של 72 ק"ג, אך לא הצליחה לקבוע תוצאה בדחיקה.

באליפות העולם  שנערכה בבוגוטה שבקולומביה בדצמבר סיימה במקום 20 כללי בקטגוריית המשקל של עד 55 ק"ג בתוצאה של 160 ק"ג (מקום 19 בהנפה בתוצאה של 71 ק"ג ומקום 20 בדחיקה בתוצאה של 89 ק"ג).

## קישורים חיצוניים

* רוני שחם באתר הרשמי של הפדרציה הבין-לאומית להרמת משקולות 

קטגוריה:מרימות משקל
קטגוריה:מרימי משקולות ישראלים
קטגוריה:אלופות ישראל בספורט
קטגוריה:ישראליות שנולדו ב-2002
קטגוריה:ישראלים שנולדו ב-2002
ג'המאי סימפסון-פוזי

**ג'המאי סימפסון-פוזי** (באנגלית: **Jahmai Simpson-Pusey**; נולד ב-4 בנובמבר 2005 בהאדרספילד שבאנגליה) הוא כדורגלן אנגלי המשחק בעמדת הבלם בקבוצת פ.צ. קלן מהבונדסליגה, בהשאלה ממנצ'סטר סיטי.

## קריירת מועדונים
סימפסון-פוזי נולד בהאדרספילד שבמערב יורקשייר. בגיל 8 הצטרף לאקדמיה של מנצ'סטר סיטי. בחודש יולי 2023 חתם על חוזה מקצועני ראשון במועדון. ב-30 באוקטובר 2024 ערך את הופעת הבכורה שלו בקבוצה הבוגרת של המועדון, בהפסד 2-1 לטוטנהאם הוטספר במסגרת שלב שמינית הגמר של גביע הפוטבול ליג לעונת . ב-5 בנובמבר ערך את הופעת הבכורה שלו בליגת האלופות, בהפסד 4-1 לספורטינג ליסבון במסגרת שלב הבתים לעונת 2024/2025. ב-9 בנובמבר ערך את הופעת הבכורה שלו בפרמייר ליג, בהפסד 2-1 לברייטון אנד הוב אלביון במסגרת המחזור ה-11 לעונת 2024/2025.

ב-5 באוגוסט 2025 הושאל סימפסון-פוזי לעונה אחת לסלטיק מליגת העל הסקוטית. סימפסון-פוזי ערך בסלטיק שתי הופעות בלבד בכל המפעלים, והשאלתו הסתיימה בינואר 2026. באותו חודש, הושאל סימפסון-פוזי לפ.צ. קלן מהבונדסליגה עד לתום עונת 2025/26.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני מנצ'סטר סיטי
קטגוריה:כדורגלני סלטיק
קטגוריה:כדורגלני פ.צ. קלן
קטגוריה:אנגלים שנולדו ב-2005
אולגה שפירו

**אולגה שפירו** (נולדה ב-19 במאי 1999) היא מרימת משקולות ישראלית.

## קריירה
### 2022
באליפות אירופה  שנערכה בטירנה שבאלבניה במאי-יוני סיימה במקום רביעי כללי בקטגוריית המשקל של עד 49 ק"ג בתוצאה של 153 ק"ג (מקום רביעי בהנפה בתוצאה של 70 ק"ג ומקום חמישי בדחיקה בתוצאה של 83 ק"ג).

באליפות אירופה עד גיל 23  שנערכה בדורס שבאלבניה באוקטובר זכתה במדליית ארד בדחיקה בקטגוריית המשקל של עד 55 ק"ג בתוצאה של 91 ק"ג. בהנפה קבעה תוצאה של 72 ק"ג.

באליפות העולם  שנערכה בבוגוטה שבקולומביה בדצמבר סיימה במקום 17 כללי בקטגוריית המשקל של עד 55 ק"ג בתוצאה של 169 ק"ג (מקום 16 בהנפה בתוצאה של 78 ק"ג ומקום 18 בדחיקה בתוצאה של 91 ק"ג).

### 2023
באליפות אירופה  שנערכה בירוואן שבארמניה באפריל סיימה במקום 11 כללי בקטגוריית המשקל של עד 55 ק"ג בתוצאה של 159 ק"ג (מקום 13 בהנפה בתוצאה של 73 ק"ג ומקום 12 בדחיקה בתוצאה של 86 ק"ג).

## קישורים חיצוניים

* אולגה שפירו באתר הרשמי של הפדרציה הבין-לאומית להרמת משקולות 

## הערות שוליים

קטגוריה:מרימות משקל
קטגוריה:מרימי משקולות ישראלים
קטגוריה:אלופות ישראל בספורט
קטגוריה:ישראליות שנולדו ב-1999
קטגוריה:ישראלים שנולדו ב-1999
סיליה גולד

**סיליה גולד** (באנגלית: **Celia Gold**; נולדה ב-10 בפברואר 1998) היא מרימת משקולות ישראלית-אמריקאית.

## קריירה
### 2022
באליפות העולם  שנערכה בבוגוטה שבקולומביה בדצמבר סיימה במקום 12 כללי בקטגוריית המשקל של עד 76 ק"ג בתוצאה של 217 ק"ג (מקום 13 בהנפה בתוצאה של 96 ק"ג ומקום 12 בדחיקה בתוצאה של 121 ק"ג).

### 2023
באליפות אירופה  שנערכה בירוואן שבארמניה באפריל סיימה במקום חמישי כללי בקטגוריית המשקל של עד 71 ק"ג בתוצאה של 222 ק"ג (מקום חמישי בהנפה בתוצאה של 99 ק"ג ומקום רביעי בדחיקה בתוצאה של 123 ק"ג).

באליפות העולם  שנערכה בריאד שבערב הסעודית בספטמבר סיימה במקום 23 כללי בקטגוריית המשקל של עד 71 ק"ג בתוצאה של 219 ק"ג (מקום 27 בהנפה בתוצאה של 97 ק"ג ומקום 22 בדחיקה בתוצאה של 122 ק"ג).

### 2024
באליפות אירופה  שנערכה בסופיה שבבולגריה בפברואר זכתה במדליית כסף בדחיקה בקטגוריית המשקל של עד 71 ק"ג בתוצאה של 128 ק"ג. בהנפה סיימה במקום שמיני בתוצאה של 98 ק"ג, ובסך הכל סיימה במקום חמישי כללי בתוצאה של 226 ק"ג.

באליפות העולם  שנערכה במנאמה שבבחריין בדצמבר סיימה במקום שישי כללי בקטגוריית המשקל של עד 76 ק"ג בשיא ישראל חדש של 227 ק"ג (מקום שמיני בהנפה בתוצאה של 99 ק"ג ומקום שביעי בדחיקה בשיא ישראל חדש של 128 ק"ג).

### 2025
באליפות אירופה  שנערכה בקישינב שבמולדובה באפריל זכתה במדליית ארד בקרב רב בקטגוריית המשקל של עד 76 ק"ג בשיא ישראל חדש של 230 ק"ג (מקום שביעי בהנפה בתוצאה של 100 ק"ג ומקום רביעי בדחיקה בשיא ישראל חדש של 130 ק"ג).

## קישורים חיצוניים

* סליה גולד באתר הרשמי של הפדרציה הבין-לאומית להרמת משקולות 
* 

## הערות שוליים

קטגוריה:מרימות משקל
קטגוריה:מרימי משקולות ישראלים
קטגוריה:ישראליות שנולדו ב-1998
קטגוריה:ישראלים שנולדו ב-1998
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
ארטיום לוין

**ארטיום לוין** (ברוסית: **Артём Вале́рьевич Ле́вин**; נולד ב-8 בדצמבר 1986) הוא קיקבוקסר ולוחם אגרוף תאילנדי רוסי, אשר התחרה במחלקת המשקל החצי כבד (Light Heavyweight) ובינוני (Middleweight). הוא זכה מספר פעמים באליפות האולם.

בעבר לוין דורג במקום הראשון במשקלו על ידי Combat Press.

קריירה מקצועית של לוין כוללת 55 ניצחונות, 6 הפסדים ו-2 תוצאות תיקו.

## ראשית חייו
לוין נולד בעיר פרוקופייבסק במחוז קמרורוב בשנת 1986. לפני אמנויות לחימה התאמן בכדורסל. בגיל 10 הוא החל לעסוק באגרוף תאילנדי. הוא התאמן לצד ארטיום ואחיטוב.

## קריירה
לוין זכה לראשונה באליפות רוסיה במואי טאי של IFMA ב-2003 בגיל שבע עשרה. לאחר מכן, הוא המשיך לזכות באליפות רוסיה ברציפות עד לשנת 2011.

בשנת 2003 הוא ניצח באליפות IFMA האירופית ובשנים 2007-2005 היה אלוף העולם בגרסת IFMA ו-WMF באגרוף תאילנדי במשקל 67 ק"ג. בהמשך הוא עבר למשקל אחר וזכה באליפות במשקל 75 ק"ג ו-81 ק"ג. האליפות האחרונה שהוא זכה הייתה בשנת 2015.

במקביל להופעות לחובבים לוין החל להופיע בתחרויות למקצוענים. בשנת 2013 הוא זכה במקום השני באליפות העולם של Glory. בשנת 2015 הוא זכה באליפות.

בקרב הגנה על התואר נגד סימון מרקוס לוין עזב את הקרב בסיבוב השלישי בעקבות החלטות לא הוגנות של השופטים.

לוין חזר להתחרות לזמן קצר בשנת 2018 וזכה בתואר לחובבים.

לוין מתגורר עם משפחתו בארצות הברית. הוא מבקר באופן קבוע ברוסיה עם הרצאות הדרכה באמנויות הלחימה.

בשנת 2022 לוין פרסם תגובתו לפלישת רוסיה לאוקראינה ובעקבות כך נשללו ממנו חלק מהעיטורים הרוסים שהוענקו לו בעבר.

## קישורים חיצוניים

* 

## הערות שוליים

קטגוריה:אלופי עולם באגרוף תאילנדי
קטגוריה:רוסים שנולדו ב-1986
חירבת אל-עורה

**חירבת אל-עורה** הוא אתר ארכאולוגי בדרום רמת השרון מול הכפר הירוק; שהתקיים בתקופה הביזנטית, האומאית והעבאסית.

## היסטוריה
בטרם נחפר האתר, שהתגלה בסקר ארכאולוגי, הציע יעקב קפלן כי מערות הקבורה הסמוכות שנתגלו מדרום-מערב במערות אפקה שבתל ברוך שימשו את יושבי חורבת אל-עורה.

מהחפירות במקום נמצאו ממצאים קרמיים ואפיגרפיים שמעידים כי במקום ישבו שומרונים בתקופה הביזנטית, נראה כי לחלק מהמבנים היו מקוואות.

עם הכיבוש המוסלמי של ארץ ישראל, היישוב השומרוני ננטש, ובימי האומאים נבנה יישוב לידו שהיה ברמת בניה נמוכה בהרבה מזו שהייתה בתקופה הביזנטית.

בימי העבאסים התקיים בצפון המקום, מבלי להחריב את שרידי היישובים מהתקופות הקדומות, יישוב קטן עם מתקן להפקת זכוכית.

ב-2024 החלה בניית שכונה מודרנית במקום, ועיריית רמת השרון הכריזה כי האתר יהיה חלק מפארק שישלב בתוכו את העתיקות כיצירות מוגנות להנאת הציבור הרחב.

## קישורים חיצוניים
* 
* 

## הערות שוליים

קטגוריה:יישובים שומרוניים לשעבר
קטגוריה:השרון: אתרים ארכאולוגיים